**OBRAZLOŽENJE GODIŠNJEG IZVJEŠTAJA**

**O IZVRŠENJU PRORAČUNA OPĆINE ERNESTINOVO ZA 2014. GODINU**

U izvještajnom razdoblju ukupni prihodi i primici proračuna ostvareni su u visini 3.829.846,14 kuna, dok su ukupni rashodi i izdaci ostvareni u visini od 4.307.286,16 kuna. Iz navedenog proizlazi manjak prihoda tekuće godine u iznosu od 477.440,02 kune. S prenesenim viškom prihoda iz prethodnih godina od 119.868,66 kune, manjak prihoda na dan 31.12.2014. iznosi 357.571,36 kuna.

**PRIHODI**

Ukupni prihodi ostvareni su u izvještajnom razdoblju su 3.829.846,14 kn što je 81,99% od ukupno planiranog u 2014. godini i 72,40% od ostvarenog u prethodnoj godini.

Prihodi od poreza ostvareni su u iznosu od 2.357.354,17 kuna što je 76,72% u donosu na plan i 96,29% na izvršenje 2013. godine. Iz navedenog proizlazi pad prihoda od poreza u odnosu na prethodnu godinu.

Pomoći iz inozemstva i od subjekata unutar općeg proračuna ostvareni su u iznosu od 25.050,00 kune što je 14,11% u odnosu na plan i 4,86% u odnosu na proteklu godinu . I ovdje je zabilježen pad prihoda u odnosu na prethodnu godinu, a odnose se uglavnom na prihode iz županijskog proračuna za ogrjev i 1.000,00 kuna iz proračuna Općine Čepin za sufinanciranje Kiparske kolonije 2014.

Prihodi od imovine ostvareni su u iznosu od 583.816,00 kuna što je 87,66% u odnosu na plan i 86,76% u odnosu na proteklu godinu.

Ovi prihodi odnose se najvećim dijelom na zakup poljoprivrednog zemljišta u vlasništvu RH.

 Prihodi po posebnim propisima su prihodi vodoprivrede prema Zakonu o financiranju vodnog gospodarstva (8% vodnog doprinosa naplaćenog na našem području), prihod od grobne naknade, komunalnog doprinosa, komunalne naknade,upravne i administrativne pristojbe.

Komunalni doprinos je namjenski prihod za financiranje građenja i održavanja objekata i uređaja komunalne infrastrukture, a plaća ga vlasnik građevne čestice na kojoj se gradi građevina. Ostvarenje ovog prihoda u 2014. Godini iznosi 14.748,09 kuna

Komunalna naknada namjenski je prihod, uplaćuje se tromjesečno, a namjena je odvodnja atmosferskih voda, održavanje čistoće, javnih površina, nerazvrstanih cesta, groblja, javne rasvjete. Prihod od komunalne naknade iznosi 530.937,10 kn što je 95,71% na izvršenje u 2013. godini.

Prihodi od prodaje proizvoda, roba i usluga i donacija odnosi se na prihode od obavljanja pokopa i poslova obavljanja naplate vodne naknade i prihoda o donacija. Ovaj prihod u 2014. Godini iznosi 32.108,50 kuna

Prihodi od prodaje nefinancijske imovine ostvareni su u iznosu od 153.093,42 kune, a odnosi se na prodaju poljoprivrednog zemljišta u vlasništvu RH (74.093,42 kn) i prihod od prodaje građevinskog zemljišta (79.000,00 kuna).

**RASHODI**

|  |  |  |  |  |  |  |
| --- | --- | --- | --- | --- | --- | --- |
| **RAČ** | **RASHODI** | **Ostvarenje 2013** | **Plan 2014** | **Ostvarenje 2014** | **Indeks 5/3** | **Indeks5/4** |
| 1 | 2 | 3 | 4 | 5 | 6 | 7 |
| 31 | Rashodi za zaposlene | 1.666.634,56 | 891.450,00 | 884.099,57 | 53,05 | 99,18 |
| 32 | Materijalni rashodi | 1.788.309,29 | 2.164.380,00 | 1.580.771,41 | 88,39 | 73,65 |
| 34 | Financijski rashodi | 19.073,82 | 17.100,00 | 13.126,67 | 68,82 | 76,67 |
| 35 | Subvencije | 232.100,00 | 210.000,00 | 209.350,00 | 90,20 | 99.69 |
| 36 | Pomoći | 136.989,38 | 178.048,00 | 147.829,87 | 107,91 | 83,03 |
| 37 | Naknade građanima i kućanstvima iz proračuna | 364.907,04 | 538.150,00 | 516.369,42 | 141,51 | 95,95 |
| 38 | Ostali rashodi | 715.449,18 | 607.850,00 | 580.224,89 | 81,10 | 95,46 |
| 42 | Rashodi za nabavu proizvedene dugotrajne imovine | 331.373,31 | 292.400,00 | 195.514,33 | 59,00 | 66,87 |
| 51 |  Izdaci za financijsku imovinu  | 0,00 | 180.000,00 | 180.000,00 | 0,00 | 100,00 |
|  | Ukupno rashodi | **5.254.836,58** | **5.061.378,00** | **4.307.286,16** | **81,97** | **85,10** |

Rashodi za zaposlene ostvareni su u iznosu od 884.099,57 kn odnosno 53,05% u odnosu na prethodnu godinu jer je Općina tijekom 2013. godine imala zaposlene osobe putem javnih radova

Materijalne rashode čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa i ostali nespomenuti rashodi poslovanja, a ostvareni su u iznosu od 1.580.771,41 kuna.

Financijske rashode čine bankarske usluge, i usluge platnog prometa, , zatezne kamate i ostali financijski rashodi u svoti od 13.126,67 kn.

Subvencije su ostvarene u iznosu od 209.350,00 kuna za subvencioniranje programa predškolskog odgoja putem vrtića „Mali princ“.

Pomoći unutar opće države ostvarile su se u iznosu od 147.829,87 kuna i to kao pomoći za rad osnovnih škola na području općine Ernestinovo, te troškovi režija ambulante u Laslovu i dječjem vrtiću, a na temelju ugovora sklopljenim sa Domom zdravlja Osijek.

Naknade građanima i kućanstvima ostvarene su u iznosu od 516.369,42 kune, Najveći dio tih sredstava odnosi se na troškove stanovanja socijalno ugroženog stanovništva, jednokratne novčane pomoći, sufinanciranje prijevoza učenika i studenata.

Ostali rashodi ostvareni su u iznosu od 580.224,89 kune a sastoji se od tekućih donacija (419.224,89 kn) koje se daju udrugama građana, i neprofitnim organizacijama za financiranje sporta, kulture, protupožarne zaštite isl. i kapitalnih donacija (161.000,00 kn) za izgradnju lovačkog doma, obnovu vatrogasnog doma u Laslovu, obnovu reformatorske crkve u Laslovu.

Rashodi za nabavu proizvedene dugotrajne imovine u iznosu od 195.514,33 kuna odnosi se na nabavu opreme, izradu projektne dokumentacije ii ulaganja u računalne programe.

**PREGLED POTRAŽIVANJA NA DAN 31.12.2014**

|  |  |  |  |
| --- | --- | --- | --- |
| Red.br. | Opis potraživanja | Stanje 31.12.2013. | Stanje 31.12.2014. |
| 1. | Potraživanja za predujmove | 10.903,13 | 11.011,71 |
| 2. | Potraživanja za naknade koje se refundiraju | 14.448,28 | 14.448,28 |
| 3. | Ostala potraživanja | 874,95 | 3.074,95 |
| 4. | Zakup poljoprivrednog zemljišta | 267.122,06 | 464.843,44 |
| 5. | Potraživanja za komunalnu naknadu | 359.973,35 | 444.065,70 |
| 6. | Potraživanja za vodnu naknadu | 206.735,56 | 238.651,80 |
| 7. | Potraživanja za grobnu naknadu | 123.317,00 | 66.137,00 |
| 8 | Potraživanja za pokop pokojnika | 2.000,00 | 0,00 |
| 9. | Potraživanja za poslove naplate vodne naknade | 5.014,11 | 3.630,98 |
| 10. | Potraživanja za komunalni doprinos | 0,00 | 2.909,52 |
| 11 | Potraživanja za poreze | 66.548,87 | 72.649,98 |
| 12. | Potraživanja od stanarina | 2.150,21 | 3.842,33 |
| 13. | Potraživanja za zakup zgrada | 22.824,50 | 22.824,50 |
| 14. | Potraživanja za ostale prihode | 2.122,10 | 2.122,10 |
| 15. | Potraživanja za prodaju poljoprivrednog zemljišta | 1.259.587,38 | 1.185.493,96 |
| 16. | Potraživanja za više plaćene poreze | 29,96 | 29,96 |
| 17. | Potraživanja za zajmove | 0,00 | 180.000,00 |
| 18. | Potraživanja za os.prihode-legalizacija | 0,00 | 16.146,40 |
| 19. | Potraživanja za dane koncesije | 500,00 | 0,00 |
|  | **UKUPNO POTRAŽIVANJA** | **2.343.866,07** | **2.731.882,61** |

**OBRAZLOŽENJE**

Najveći iznos potraživanja odnos se na potraživanja od kupaca za prodano poljoprivredno zemljište u vlasništvu RH, jer je ukupan iznos prodaje računovodstveno evidentiran kao potraživanje, a sukladno sklopljenim ugovorima obročno će se otplaćivati u narednim godinama. Općina Ernestinovo neprestano poduzima sve zakonom dopuštene mjere naplate svojih potraživanja (šalje opomene, opomene pred ovrhu, odobrava obročnu otplatu duga, provodi postupke prisilne naplate ovrhama na financijskim sredstvima.

Gospodarska situacija u hrvatskoj uvjetuje i donosi posljedice u financijskim stanjima obveznika. Kašnjenja u plaćanjima su sve veća i obveznici mole pomoć i razumijevanje u postupcima naplate općinskih potraživanja.

**PREGLED NEPODMIRENIH OBVEZA NA DAN 31.12.2014.**

|  |  |  |
| --- | --- | --- |
| Red.br. | Opis nepodmirene obveze | Stanje 31.12.2014. |
| **1.** | **Obveze za zaposlene** | **66.729,89** |
| 1.1. | Obveze za zaposlene | 66.729,89 |
| **2.** | **Obveze za materijalne rashode** | **159.082,77** |
| 2.1. | Naknade troškova zaposlenima | 1.337,00 |
| 2.2. | Rashodi za materijal i energiju | 37.769,48 |
| 2.3. | Rashodi za usluge | 95.773,52 |
| 2.4. | Ostali nespomenuti rashodi poslovanja | 24.202,77 |
| **3.** | **Obveze za financijske rashode** | **1.425,74** |
| 3.1. | Bankarske usluge i usluge platnog prometa | 1.245,00 |
| 3.2. | Ostali financijski rashodi | 180,74 |
| **4.** | **Obveze za naknade građanima i kućanstvima** | **187.039,49** |
| 4.1. | Ostale naknade građanima i kućanstvima u naravi | 187.039,49 |
| **5.** | **Ostale tekuće obveze** | **50.170,21** |
| 5.1. | Obveze za vodnu naknadu | 32.446,76 |
| 5.2. | Ostale nespomenute obveze | 17.723,45 |
|  |  |  |
|  |  |  |
|  | **UKUPNO OBVEZE** | **487.876,05** |

Najveće obveze su ostale naknade građanima i kućanstvima, a odnosi se na nabavu plavih kanti za sakupljanje papira.

KLASA: 400-06/15-03/2

URBROJ: 2158/04-15-1

Ernestinovo, 28. svibnja 2015.

Općinski načelnik

Matija Greif